system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Monograma lui Isus Cristos?
assistant
Monograma lui Iisus Hristos / Isus Cristos, cunoscută și ca semnul XP (se pronunță chi-rho), reprezintă un simbol creștin timpuriu constând din primele două litere grecești ale numelui Χριστός (în limba română „Hristos”). În timpul păgânismului, prin folosirea acestor litere utilizatorul își afirma identitatea de creștin. 

Conform tradiției, acest simbol ar fi fost visat de Constantin cel Mare înaintea Bătăliei de la Podul Milvius, fiind denumit de aceea și crucea constantiniană sau labarum. Monogramei îi sunt alăturate uneori prima și ultima literă din alfabetul grecesc, Alfa și Omega. Aceste două caractere simbolizează începutul și sfârșitul, dumnezeirea și veșnicia lui Isus Cristos.

O altă monogramă creștină timpurie a Mântuitorului e sub forma "IX", ce arată ca spițele unei roți, câteodată băgate într-un cerc. 

Monograma IX e formată din îmbinarea literelor grecești "I" ori iota pentru Iesous (Ιησους, Iisus în greacă) și "X" sau Chi pentru Christos (Χριστος, Hristos în greacă). Spițele pot apărea și singure, fără cerc. Această monogramă se regăsește deseori ca inscripție funerară antică.

Galerie de imagini

Note

Vezi și 
 Donariul de la Biertan
 Alfa și Omega

Creștinism
Simboluri religioase
Monograme